Moenie deel van die 9 miljoen wees nie! | SARIE
Kry jy allerhande vreemde e-posse waarvoor jy nooit ingeteken het nie op jou gmail–rekening? Nou kan jy die besigheid vind wat jou e-pos aan ander stuur!
Stap 1: As jou gmail-adres byvoorbeeld chantel@gmail.com is, tik nou chantel+"die webtuiste se naam"@gmail.com in.
Stap 2: Google herken nie die +-teken nie en ook nie enigiets wat daarna staan nie. Tik dus net ná die + die naam in van die webtuiste waarop jy is.
Stap 3: As jy nou 'n nuusbrief ontvang waarvoor jy glad nie gevra het nie, kyk na watter adres hulle dit gestuur het. Jou e-posadres behoort chantel+die webtuiste@gmail.com te lees. Ta-da! Jy het die webtuiste gevind wat jou e-posadres aan ander uitgegee het.